CELEX: 32012D0166
Language: et
Date: 2012-03-23 00:00:00
Title: Nõukogu otsus 2012/166/ÜVJP, 23. märts 2012 , Keemiarelvade Keelustamise Organisatsiooni (OPCW) tegevuse toetamise kohta massihävitusrelvade leviku vastase ELi strateegia rakendamise raames

24.3.2012   
            
            
               ET
            
            
               Euroopa Liidu Teataja
            
            
               L 87/49
            
         NÕUKOGU OTSUS 2012/166/ÜVJP,
   23. märts 2012,
   Keemiarelvade Keelustamise Organisatsiooni (OPCW) tegevuse toetamise kohta massihävitusrelvade leviku vastase ELi strateegia rakendamise raames
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 26 lõiget 2
   ning arvestades järgmist:
   
               (1)
            
            
               Euroopa Ülemkogu võttis 12. detsembril 2003 vastu massihävitusrelvade leviku vastase ELi strateegia (edaspidi „ELi strateegia”), mille III peatükis on esitatud loetelu meetmetest massihävitusrelvade leviku vastu võitlemiseks.
            
         
               (2)
            
            
               ELi strateegia toonitab keemiarelvade keelustamise konventsiooni (edaspidi „CWC”) ja OPCW olulist rolli keemiarelvavaba maailma loomisel. Liit on ELi strateegia raames pühendunud tööle, mille eesmärgiks on ülemaailmne kinnipidamine desarmeerimise ja massihävitusrelvade leviku tõkestamise keskse tähtsusega lepingutest ja kokkulepetest, sealhulgas CWCst. ELi strateegia eesmärgid täiendavad OPCW seatud eesmärke seoses sellega, et viimane vastutab CWC rakendamise eest.
            
         
               (3)
            
            
               Nõukogu võttis 22. novembril 2004 vastu ühismeetme 2004/797/ÜVJP OPCW tegevuse toetamise kohta massihävitusrelvade leviku vastase ELi strateegia rakendamise raames (1) ning pärast selle kehtivuse kaotamist võeti vastu ühismeede 2005/913/ÜVJP, (2) millele järgnes ühismeede 2007/185/ÜVJP (3). Ühismeetmele 2007/185/ÜVJP järgnes otsus 2009/569/ÜVJP, (4) mille kehtivus lõppes 3. detsembril 2011.
            
         
               (4)
            
            
               Sellise intensiivse ja sihipärase liidu abi jätkumine OPCWle on vajalik seoses ELi strateegia III peatüki aktiivse rakendamisega. On vaja võtta täiendavaid meetmeid CWC täieliku rakendamise edendamiseks ning samuti meetmeid, millega suurendatakse CWC osalisriikide (edaspidi „osalisriigid”) valmisolekut kemikaale hõlmavate rünnakute ärahoidmiseks ja neile reageerimiseks, intensiivistatakse koostööd keemiaalase tegevuse valdkonnas ning suurendatakse OPCW võimet kohaneda arenguga teaduse ja tehnoloogia vallas. CWC ülemaailmse rakendamisega seotud meetmed peaksid jätkuma ning neid tuleks kohandada ja suunata CWCga mitte ühinenud riikidele, kelle arv väheneb,
            
         ON VASTU VÕTNUD JÄRGMISE OTSUSE:
   Artikkel 1
   1.   ELi strateegia mõningate elementide viivitamatu ja praktilise kohaldamise eesmärgil toetab liit OPCW tegevust järgmistel eesmärkidel:
   
               —
            
            
               parandada liikmesriikide suutlikkust CWCst tulenevate kohustuste täitmisel,
            
         
               —
            
            
               tõhustada osalisriikide valmisolekut kemikaale hõlmavate rünnakute ärahoidmiseks ja neile reageerimiseks,
            
         
               —
            
            
               intensiivistada rahvusvahelist koostööd keemiaalase tegevuse valdkonnas,
            
         
               —
            
            
               toetada OPCW võimet kohaneda arenguga teaduse ja tehnoloogia vallas,
            
         
               —
            
            
               -edendada konventsiooni ülemaailmset kohaldamist, julgustades CWCga mitte ühinenud riike sellega ühinema.
            
         2.   Selles kontekstis on ELi strateegia meetmetega kooskõlas olevad liidu toetusega OPCW projektid järgmised:
   
                
            
            
               
                  I projekt. Riigisisene rakendamine, kontrollimine ja ülemaailmne kohaldamine
               
               Tegevused:
               
                           —
                        
                        
                           kahepoolsed tehnilise abi alased visiidid;
                        
                     
                           —
                        
                        
                           koolituskursuste läbiviimine tolliametnikele konventsiooni ülevõtmise korra tehniliste aspektide kohta;
                        
                     
                           —
                        
                        
                           abi andmine riiklikele asutustele;
                        
                     
                           —
                        
                        
                           -e-õppe vahend riiklikele asutustele / kaasatud sidusrühmadele;
                        
                     
                           —
                        
                        
                           CWCga mitte ühinenud riikidele suunatud teavitustegevus;
                        
                     
                           —
                        
                        
                           väidetavate kasutuskatsete uurimine.
                        
                     
         
                
            
            
               
                  II projekt. Rahvusvaheline koostöö
               
               Tegevused:
               
                           —
                        
                        
                           analüütiliste oskuste arendamise kursus;
                        
                     
                           —
                        
                        
                           teavitustegevus tööstuses – CWC ja keemilise protsessi ohutuse seminar.
                        
                     
         
                
            
            
               
                  III projekt. OPCW täitevnõukogu esindajate ja vaatlejate visiidid keemiarelvade hävitamise rajatistesse
               
               Tegevused:
               
                           —
                        
                        
                           visiidid keemiarelvade hävitamise rajatistesse.
                        
                     
         
                
            
            
               
                  IV projekt. Teadus ja tehnoloogia
               
               Tegevused:
               
                           —
                        
                        
                           teadusliku nõuandekogu töörühma koosolekud;
                        
                     
                           —
                        
                        
                           OPCW ja Rahvusvahelise Puhta Keemia ja Rakenduskeemia Liidu (IUPAC) rahvusvahelise teadus- ja tehnoloogiaseminari kaasrahastamine.
                        
                     
         
                
            
            
               
                  V projekt. Osalisriikide valmisolek kemikaale hõlmavate rünnakute ärahoidmiseks ja neile reageerimiseks
               
               Tegevused:
               
                           —
                        
                        
                           piirkondlikud seminarid – CWC X artikkel ning piirkondliku koostöö küsimused abi andmise ja hädaolukordadele reageerimise vallas;
                        
                     
                           —
                        
                        
                           kirjalikud siseharjutused ja harjutustemoodul;
                        
                     
                           —
                        
                        
                           OPCW kui keemiatehaste julgeoleku suurendamise platvorm.
                        
                     
         
                
            
            
               
                  VI projekt. Aafrika programm
               
               Tegevused:
               
                           —
                        
                        
                           kahepoolsed tehnilise abi alased visiidid;
                        
                     
                           —
                        
                        
                           koolituskursuste läbiviimine tolliametnikele CWC ülevõtmise korra tehniliste aspektide kohta;
                        
                     
                           —
                        
                        
                           teavitustegevus tööstuses – CWC ja keemilise protsessi ohutuse seminar;
                        
                     
                           —
                        
                        
                           analüütiliste oskuste arendamise kursus;
                        
                     
                           —
                        
                        
                           piirkondlikud seminarid – CWC X artikkel ning piirkondliku koostöö küsimused abi andmise ja hädaolukordadele reageerimise vallas;
                        
                     
                           —
                        
                        
                           piirkondlik pikaajalise suutlikkuse arendamise projekt abi ja kaitse vallas.
                        
                     Eespool mainitud OPCW tegevuste, mida toetab liit, üksikasjalik kirjeldus on esitatud lisas.
            
         Artikkel 2
   1.   Käesoleva otsuse rakendamise eest vastutab liidu välisasjade ja julgeolekupoliitika kõrge esindaja („kõrge esindaja”).
   2.   Artikli 1 lõikes 2 nimetatud projektide tehnilist rakendamist teostab OPCW tehniline sekretariaat (edaspidi „tehniline sekretariaat”). IAEA täidab oma ülesandeid kõrge esindaja vastutusel ja kontrolli all. Sel eesmärgil sõlmib kõrge esindaja tehnilise sekretariaadiga vajalikud kokkulepped.
   Artikkel 3
   1.   Lähtesumma artikli 1 lõikes 2 osutatud projektide rakendamiseks on 2 140 000 eurot.
   2.   Kulutusi, mida rahastatakse lõikes 1 sätestatud summast, hallatakse vastavalt liidu üldeelarve suhtes kohaldatavatele menetlustele ja eeskirjadele.
   3.   Järelevalvet lõikes 1 osutatud summa nõuetekohase haldamise üle teostab komisjon. Sellel eesmärgil sõlmib komisjon rahastamislepingu tehnilise sekretariaadiga. Rahastamislepingus sätestatakse, et tehniline sekretariaat tagab liidu abi nähtavuse, mis vastab selle suurusele.
   4.   Komisjon püüab sõlmida lõikes 3 nimetatud lepingu niipea kui võimalik pärast 23. märtsi 2012. Ta teavitab nõukogu kõigist raskustest selles protsessis ning teatab lepingu sõlmimise kuupäeva.
   Artikkel 4
   Kõrge esindaja annab nõukogule käesoleva otsuse rakendamise kohta aru, lähtudes tehnilise sekretariaadi poolt koostatud korrapärastest aruannetest. Nimetatud aruannete põhjal viib nõukogu läbi hindamise. Komisjon annab teavet artikli 1 lõikes 2 nimetatud projektide finantsaspektide kohta.
   Artikkel 5
   1.   Käesolev otsus jõustub selle vastuvõtmise päeval.
   2.   Otsus kaotab kehtivuse 24 kuu möödumisel artikli 3 lõikes 3 nimetatud rahastamislepingu sõlmimisest. Otsus kaotab kehtivuse kuue kuu möödumisel selle jõustumisest, kui nimetatud rahastamislepingut ei ole selle aja jooksul sõlmitud.
   
      Brüssel, 23. märts 2012
      
         
            Nõukogu nimel
         
         
            eesistuja
         
         C. ASHTON
      
   
   
      (1)  ELT L 349, 25.11.2004, lk 63.
   
      (2)  ELT L 331, 17.12.2005, lk 34.
   
      (3)  ELT L 85, 27.3.2007, lk 10.
   
      (4)  ELT L 197, 29.7.2009, lk 96.
   
      LISA
      
         Liidu toetus OPCW tegevusele massihävitusrelvade leviku vastase ELi strateegia rakendamise raames
      
      
         I projekt.   Riigisisene rakendamine, kontrollimine ja ülemaailmne kohaldamine
      
      
         Üldeesmärk:
      
      Tõhustada osalisriikide suutlikkust CWCst tulenevate kohustuste täitmisel ning julgustada CWCga mitte ühinenud riike paremini mõistma CWCga ühinemise eeliseid ning osalema rohkem OPCW tegevuses.
      
         Eesmärgid:
      
      
                  —
               
               
                  1. eesmärk – osalisriigid teevad edusamme, et:
                  
                              —
                           
                           
                              täita CWC VII artiklist tulenevad riigisisesed rakendusnõuded;
                           
                        
                              —
                           
                           
                              järgida CWC VI artiklist tulenevaid nõudeid deklaratsioonide ja inspektsioonide deklaratsioonide osas;
                           
                        
                              —
                           
                           
                              muuta tõhusamaks oma riiklike asutuste toimimine;
                           
                        
                              —
                           
                           
                              soodustada riiklikes asutustes läbiviidavat baasväljaõpet;
                           
                        
                              —
                           
                           
                              olla valmis uurima väidetavat kasutamist CWC IX ja X artikli kohaselt;
                           
                        
            
                  —
               
               
                  2. eesmärk – CWCga mitte ühinenud riigid osalevad rohkem OPCW tegevuses ning mõistavad paremini CWCd ja selle eeliseid.
               
            
         Tulemused:
      
      
                  —
               
               
                  1. tulemus
                  
                              —
                           
                           
                              suureneb riiklike asutuste suutlikkus koostada siseriiklikke rakendusakte ja nad on võimelised esitama õigusakte vastuvõtmiseks;
                           
                        
                              —
                           
                           
                              suureneb tolliametnike suutlikkus tuvastada CWC seisukohalt asjakohaseid kemikaale ning esitada riiklikele asutustele täpseid andmeid loetletud kemikaalide edasitoimetamiste kohta;
                           
                        
                              —
                           
                           
                              suureneb riiklike asutuste suutlikkus suhelda OPCWga ja esitada OPWCle dokumente ja avaldusi;
                           
                        
                              —
                           
                           
                              suureneb riiklike asutuste personali suutlikkus mõista CWC põhiprintsiipe ja neid rakendada ning kasutada kulutõhusamal viisil vahetu koolituse võimalusi;
                           
                        
                              —
                           
                           
                              paranevad osalisriikide teadmised väidetava kasutamise uurimistest ja etteteatamata inspektsioonidest, mis on põhilised nende kasutuses olevad vahendid abi andmiseks ja/või CWC võimalike rikkumiste selgitamiseks;
                           
                        
                              —
                           
                           
                              osalisriigid saavad kinnitused tehnilise sekretariaadi valmisoleku kohta viia läbi väidetava kasutamise uurimisi ja etteteatamata inspektsioone;
                           
                        
            
                  —
               
               
                  2. tulemus
                  
                              —
                           
                           
                              CWCga mitte ühinenud riigid on rohkem kaasatud OPWC tegevustesse ning paraneb nende arusaamine CWCga ühinemisega kaasnevatest eelistest.
                           
                        
            
         Tegevused:
      
      
                   
               
               
                  Kahepoolsed tehnilise abi alased visiidid: osalisriike toetatakse tehnilise abi alaste visiitide kaudu, mis korraldatakse juhtumipõhiselt ning mille läbiviimise eesmärgiks on osutada keskendatud abi, et aidata täita osalisriikide esitatud taotlustes sisalduvaid nõudeid. Selline toetus hõlmab oma laadilt ka tundlikustavaid ja teavitavaid tegevusi riigisiseste teadlikkuse parandamise seminaride, spetsialiseeritud koolituste, riigisiseste rakendusaktide koostamiseks abi andmise ja muude sellega seotud meetmete ning CWC VI artikli tööstusega seotud teemade kaudu. Sõltuvalt visiitide eesmärgist hõlmavad need kooskõlastatud tööd, milles osalevad vajadusel tehnilise sekretariaadi rakendamise toetamise üksus, õigusnõuniku büroo, avalduste üksus ja tööstuse kontrollimise üksus.
               
            
                   
               
               
                  
                     Tolliametnike koolitamine CWC ülevõtmise korra tehniliste aspektide vallas: tolliametnikke on toetatud ühismeetme 2005/913/ÜVJP, ühismeetme 2007/185/ÜVJP ja 2009/569/ÜVJP ja otsuse 2009/569/ÜVJP kohaselt. Saadud kogemuste alusel korraldatakse tolliametnikele suunatud teavitustegevus koolituste kujul, et parandada loetletud kemikaalide importi ja eksporti käsitlevate andmete kogumist ja esitamist riiklikele asutustele. Piirkondlikud ja allpiirkondlikud kursused pakuvad praktilisi demonstratsioone ja õppusi. Üks piirkondlik kursus peetakse Ladina-Ameerika ja Kariibi mere piirkonnas ning üks allpiirkondlik kursus peetakse Aasia piirkonnas. Kursused viib läbi rakendamise toetamise üksuse tehniline sekretariaat, kellele pakub tehnilist oskusteavet avalduste büroo.
               
            
                   
               
               
                  Riiklike asutuste toetamine: arengumaadest osalisriikide riiklikke asutusi takistab CWCst tulenevate kohustuste täielikul rakendamisel põhiliste seadmete (lauaarvutid, printerid, tarkvara, koopiamasinad jne) puudus. Riiklike asutuste põhiliste kontoriseadmetega varustamine annab neile võimaluse suurendada tõhusust ja professionaalsust CWC rakendamise jõupingutustes. Nende seadmete olemasolu on riiklikele asutustele samuti stiimuliks tegeleda aktiivsemalt CWC rakendamise alaste jõupingutustega, eelkõige kui nende seadmete saamise tingimuseks on teatavate eelnevalt määratletud eesmärkide saavutamine.
                  Need eesmärgid määratletakse iga üksikjuhtumi korral eraldi ning asjaomaste osalisriikidega konsulteerides.
               
            
                   
               
               
                  E-õppe vahend riiklikele asutustele / kaasatud sidusrühmadele: vahetu väljaõppe võimaluste maksimaalseks ärakasutamiseks võimaldatakse osalisriikidel kasutada OPWC riiklike asutuste koolitamisel kasutatavate koolitusmaterjalide põhi- ja üldisi elemente elektroonilisel kujul ning need tõlgitakse kõigisse OPWC ametlikesse keeltesse (araabia, hiina, inglise, prantsuse, hispaania ja vene keel). Vastavalt sellele töötatakse välja 5 e-õppe moodulit, mis põhinevad tehnilises sekretariaadis olemas olevatel materjalidel, kasutades kommertsteenuseid. Praegu kasutatavad ettekanded, mida saaks muuta e-õppe töövahenditeks, on järgmised:
                  
                              —
                           
                           
                              CWC ülevaade;
                           
                        
                              —
                           
                           
                              OPWC tutvustus;
                           
                        
                              —
                           
                           
                              CWC artiklite kaupa;
                           
                        
                              —
                           
                           
                              CWC – 1., 2. ja 3. nimekiri;
                           
                        
                              —
                           
                           
                              riikliku asutuse tõhus toimimine.
                           
                        
            
                   
               
               
                  CWCga mitte ühinenud riikidele suunatud teavitustegevus: rahaliselt toetatakse CWCga mitte ühinenud riikide nende esindajate osalemist rahvusvahelise koostöö- ja abiosakonna korraldatud erinevates programmides, kes saavad mõjutada ühinemise/ratifitseerimisega seotud riiklikke meetmeid ja kes on otseselt seotud CWC aspektist oluliste küsimustega. Need programmid hõlmavad osalisriikide riiklikele asutustele mõeldud piirkondlikke seminare ning tolliasutustele mõeldud piirkondlikke seminare. Vajaduse korral toetatakse rahaliselt ka tehnilise sekretariaadi välissuhete osakonna töötajate osalemist nimetatud kohtumistel, et luua vajalikke kontakte ja soodustada suhtlust CWCga mitte ühinenud riikidest pärit osalejatega, keda on rahaliselt toetatud. Selles CWCga mitteühinenud riikide toetuse kavas on lisaks sellele ette nähtud organiseerida vajaduse korral CWCga mitteühinenud riike hõlmavaid spetsiaalseid visiite ja kokkuleppeid.
               
            
                   
               
               
                  Väidetava kasutamise uurimine: alates CWC jõustumisest on tehniline sekretariaat viinud sageli koostöös osalisriikidega läbi mitmeid CWC IX ja X artikliga seotud tegevusi, uurides väidetavat kasutamist ja teostanud etteteatamata inspektsioone. Kuigi paljud etteteatamata inspektsioonide käigus saadud kogemused on asjakohased ka seoses väidetava kasutamise uurimistega ning vastupidi, ei ole põhjalikku kokkuvõtet tehtud. Kõnealuses põhjalikus kokkuvõttes analüüsitakse väidetava kasutamise uurimistest ja etteteatamata inspektsioonidest (nii kirjaliku siseharjutuse käigus kui ka kohapeal) saadud varasemaid kogemusi ja nende hindamisaruandeid ning peetakse seminar, et tuua kokku nendes tegevustes osalevad eksperdid, et vahetada parimaid tavasid ning jagada teavet tulevikus läbiviidavateks tegevusteks, eelkõige väidetava kasutamise uurimisteks.
               
            
         II projekt.   Rahvusvaheline koostöö
      
      
         Üldeesmärgid:
      
      
                  —
               
               
                  kiirendada majanduslikku ja tehnoloogilist arengut rahvusvahelise koostöö kaudu keemia valdkonnas nendes tegevustes, mis oma eesmärgi tõttu ei ole CWCga keelatud;
               
            
                  —
               
               
                  edendada OPCW tegevusi ja CWC eesmärkide saavutamist osalisriikide aktiivsema osalemisega rahvusvahelise koostöö algatustes keemiatööstuse rahuotstarbelise kasutamise nimel.
               
            
         Eesmärgid:
      
      
                  —
               
               
                  1. eesmärk – suurendada arengu- või üleminekujärgus majandusega osalisriikide riiklikult rahastatavate laborite suutlikkust CWC rakendamisel keemiatööstuse rahuotstarbelise kasutamise vallas;
               
            
                  —
               
               
                  2. eesmärk – abistada arengu- või üleminekujärgus majandusega osalisriike keemilise töötlemise ohutuse korraldamise alaste lähenemisviiside tõhustamisel väikestes ja keskmise suurusega keemiatööstusettevõtetes.
               
            
         Tulemused:
      
      
                  —
               
               
                  1. tulemus – suureneb tehnilise pädevuse tase riiklikult rahastatavates laborites arengu- või üleminekujärgus majandusega osalisriikides, et analüüsida kemikaale, mis on seotud CWC riigisisese rakendamisega, ja keemiatööstuse rahuotstarbelises kasutamises, kasutades kaasaegseid analüüsimeetodeid, eelkõige gaaskromatograafia (GC) ja gaaskromatograafia/mass-spektromeetria (GC/MS);
               
            
                  —
               
               
                  2. tulemus – suureneb arengu- või üleminekujärgus majandusega osalisriikide väikeste ja keskmise suurusega ettevõtete töötajate ning tööstusharu liitude ja riiklike asutuste / valitsusasutuste esindajate pädevus ja paranevad nende teadmised protsessi ohutuse korraldamise tavade vallas.
               
            
         Tegevused:
      
      
                   
               
               
                  Analüütiliste oskuste arendamise kursus: kursus toimub kahe nädala vältel, mille jooksul osalejad saavad teoreetilist koolitust ja praktilisi kogemusi GC ja GC/MS vallas. Käsitletakse järgmiseid elemente: riistvara; süsteemi valideerimine ja optimeerimine; vigade kõrvaldamine; keskkonnaproovide ettevalmistamine ja CWCga soetud kemikaalide proovide GC/GC-MS analüüs. Osalejad saavad samuti intensiivset praktilist koolitust erinevate proovi maatriksite ettevalmistamise kohta, et neid saaks seejärel analüüsida elemente tuvastava detektoritega varustatud gaaskromatograafi abil ning gaaskromatograafi/massispektromeetri abil elektronlöök-ionisatsiooni ja keemilise ionisatsiooni teel. Lõpuks tutvustatakse osalejatele erinevaid ekstraktsiooni, puhastamise ja derivatisatsiooni protseduure. Kursus viiakse läbi maineka asutuse VERIFINi toel, kes on valitud läbipaistva menetluse teel, kellega OPCW on sõlminud 5aastase lepingu.
               
            
                   
               
               
                  Teavitustegevus tööstuses – CWC ja keemilise protsessi ohutuse seminar: see seminar kestab kaks ja pool päeva. Sellel käsitletakse muu hulgas ohutust ja julgeolekut keemiatööstuses, kemikaalide haldamise strateegiaid, keemilise töötlemise ohutuse korraldamist, tööstuse parimaid tavasid ja põhimõtte „Responsible Care®” rakendamist.
                  Avaüritusel esitatakse samuti CWC ja rahvusvaheliste koostööprogrammide ülevaade. Üks piirkondlik seminar peetakse Ladina-Ameerikas ja Kariibi mere piirkonnas ning vajadusel tagatakse tõlge hispaania keelde.
               
            
         III projekt.   OPCW täitevnõukogu esindajate ja vaatlejate visiidid keemiarelvade hävitamise rajatistesse
      
      
         Üldeesmärk:
      
      Edendada keemiarelvade varude ja tootmisrajatiste kõrvaldamist CWCs sätestatud kontrollimeetmete kohaselt ja tagada sellise kõrvaldamise läbiviimine.
      
         Eesmärgid:
      
      
                  —
               
               
                  1. eesmärk – osalisriigid on võimelised jälgima edusamme keemiarelvade varude täieliku hävitamise suunas ning oskavad probleeme tuvastada ja käsitleda, et saavutada keemiarelvade hävitamine varases etapis;
               
            
                  —
               
               
                  2. eesmärk – osalisriigid on kindlamad, et keemiarelvade varude omajad astuvad reaalseid ja konkreetseid samme nende varude täielikuks hävitamiseks.
               
            
         Tulemused:
      
      
                  —
               
               
                  1. tulemus – osalisriigid mõistavad paremini keemiarelvade hävitamisega seotud probleeme ja tehnilisi raskusi;
               
            
                  —
               
               
                  2. tulemus – osalisriigid on kindlamad, et astutakse reaalseid ja konkreetseid samme keemiarelvade varude täielikuks hävitamiseks.
               
            
         Tegevus:
      
      Visiidid keemiarelvade hävitamise rajatistesse: kuni tänaseni on tehtud viis visiiti – kolm Ameerika Ühendriikides: Annistonis, Alabama osariigis (oktoober 2007), Pueblos, Colorado osariigis ja Umatillas, Oregoni osariigis (mai/juuni 2009) ja Tooeles ja Pueblos (veebruar–märts 2011) asuvatesse keemiarelvade hävitamise rajatistesse ning kaks külastust Vene Föderatsioonis: Štšutšjes, Kurgani oblastis (september 2008) ja Pošepis, Brjanski oblastis (september 2010) asuvatesse keemiarelvade hävitamise rajatistesse. Need seni korraldatud visiidid on osutunud väärtuslikuks võimaluseks käsitleda keemiarelva omava osalisriigi küsimusi või muresid seoses sellega, kas tema programmi läbiviimisega täidetakse kohustus hävitada keemiarelvad heakskiidetud pikendatud tähtajaks. Kui hävitamise lõplikust pikendatud tähtajast kinni ei peeta, siis eeldatavasti jätkub pärast uue osalisriikide konverentsi otsuse vastuvõtmist asjaomastes osalisriikides selliste toimivatesse keemiarelvade hävitamise rajatistesse ja rajamisel olevatesse rajatistesse tehtavate visiitide vastuvõtmine kuni hävitamise lõpuleviimiseni.
      
         IV projekt.   Teadus ja tehnoloogia
      
      
         Üldeesmärk:
      
      Võimaldada OPCW peadirektoril anda nõu ja teha soovitusi osalisriikide konverentsile, OPCW täitevnõukogule või osalisriikidele seoses CWC aspektist asjakohaste teaduse ja tehnoloogia valdkondadega.
      
         Eesmärgid:
      
      
                  —
               
               
                  teadusliku nõuandekogu ajutiste töörühmade kohtumiste eesmärk on järgmine: võimaldada peadirektoril anda erinõu OPCW poliitikat kujundavatele organitele ning osalisriikidele seoses CWC aspektist asjakohaste teadus- ja tehnoloogiavaldkondadega;
               
            
                  —
               
               
                  OPCW/IUPACi rahvusvahelise teadus- ja tehnoloogiaseminari eesmärk on järgmine: abistada teaduslikku nõuandekogu kolmandale läbivaatamiskonverentsile esitatava aruande kavandi koostamisel.
               
            
         Tulemused:
      
      
                  —
               
               
                  1. tulemus – teaduslik nõuandekogu annab nõu ja esitab soovitusi osalisriikidele seoses CWC aspektist asjakohaste teadus- ja tehnoloogiavaldkondadega;
               
            
                  —
               
               
                  2. tulemus – osalisriigid saavad ajakohastatud ja rohkem teavet CWC aspektist asjakohaste teadus- ja tehnoloogiavaldkondade kohta;
               
            
                  —
               
               
                  3. tulemus – osalisriike abistatakse teaduse ja tehnoloogia arengu poolt CWC rakendamisele avalduva võimaliku mõju hindamisel.
               
            
         Tegevused:
      
      
                   
               
               
                  Teaduslik nõuandekogu – teadusliku nõuandekogu töörühma koosolekud: 2012.–2013. aastal korraldatakse keemia ja bioloogia omavahelise lähenemise ajutise töörühma kaks koosolekut ja kaks hariduse ja teavitamise ajutise töörühma koosolekut. Keemia ja bioloogia omavahelise lähenemise ajutise töörühma koosolekute eesmärk on uurida täiendavalt keemia ja bioloogia omavahelist lähenemist ning selle võimalikke mõjusid CWCle, nagu soovitas teaduslik nõuandekogu oma 16. istungil. Ajutine töörühm hindab neid mõjusid ning esitab teaduslikule nõuandekogule soovitusi. Teaduslik nõuandekogu kasutab ajutise töörühma hinnangut ja soovitusi kolmandale läbivaatamiskonverentsile esitatava aruande koostamisel. Moodustatava hariduse ja teavitamise ajutise töörühma koosolekute eesmärk on keskenduda sellele, kuidas luua kontaktid teadusringkonnaga ja kuidas arendada ja tugevdada OPCW ja teadusringkonna vahelisi suhteid.
               
            
                   
               
               
                  OPCW-IUPACi rahvusvahelise teadus- ja tehnoloogiaseminari kaasrahastamine: seminari eesmärk on teha ülevaade suundumustest ja arengutest keemias, keemiatehnoloogias, bioteadustes ja nendega seotud teadusvaldkondades, et hinnata, kuidas need mõjutavad CWC rakendamist. Seminaril koostatav aruanne aitab teaduslikul nõuandekogul koostada oma aruanne, mis sisaldab teaduse ja tehnoloogia arengu poolt CWC toimimisele avalduva mõju hinnangut.
                  See aruanne esitatakse peadirektori panusena 2013. aastal toimuvale CWC kolmandale läbivaatamiskonverentsile. OPCW-IUPACi rahvusvaheline teadus- ja tehnoloogiaseminar annab väärtuslikke andmeid teadusliku nõuandekogu aruande koostamiseks, võttes arvesse kolmandat läbivaatamiskonverentsi.
               
            
         V projekt.   Osalisriikide valmisolek kemikaale hõlmavate rünnakute ärahoidmiseks ja neile reageerimiseks
      
      
         Üldeesmärk:
      
      Aidata suurendada osalisriikide suutlikkust seoses keemiarelvi kasutades toimepandavate terrorirünnakute ennetamise, nendeks valmisoleku ja nendele reageerimisega ning reageerida abitaotlustele kemikaalide kasutamise ja kemikaalide kasutamise ohu korral.
      
         Eesmärgid:
      
      
                  —
               
               
                  piirkondlike seminaride eesmärk:
                  
                              —
                           
                           
                              1. eesmärk – suurendada osalisriikide teadlikkust sellest, kui tähtis on esitada õigeaegselt ja täielikult kaitse-eesmärkidega seotud riiklikke programme käsitlevad deklaratsioonid;
                           
                        
                              —
                           
                           
                              2. eesmärk – suurendada osalisriikide panust OPCW valmisolekusse reageerida abitaotlustele;
                           
                        
                              —
                           
                           
                              3. eesmärk – julgustada osalisriike piirkondades või allpiirkondades edendama piirkondlike võrgustike loomist, et parandada oma koordineeritud reageerimist keemiarelvadega seotud hädaolukorras;
                           
                        
            
                  —
               
               
                  kirjalike siseharjutuste ja harjutustemooduli eesmärk:
                  
                              —
                           
                           
                              1. eesmärk – harjutada keemiarelvi kasutades toimepandavate terrorirünnakute ennetamist, nendeks valmisolekut ja nendele reageerimist riigis ja hinnata siseriiklikult sellist ennetamist, valmisolekut ja reageerimist ning parandada arusaamist sellest, milliseid edasisi samme tuleb astuda, et suurendada valmisoleku taset;
                           
                        
                              —
                           
                           
                              2. eesmärk – harjutada keemiarelvi kasutades toimepandavate terrorirünnakute ennetamise ja nendele reageerimise alase rahvusvahelise kogukonna tegevuse kooskõlastamist ja hinnata seda. Teha kindlaks võimalikud lüngad OPWC ja muude rahvusvaheliste organisatsioonide toetuses osalisriikidele nende keemiarelvi kasutades toimepandavate terrorirünnakuteks valmisoleku parandamiseks;
                           
                        
            
                  —
               
               
                  OPCW kui keemiatehaste julgeoleku suurendamise platvormi eemärgid:
                  
                              —
                           
                           
                              1. eesmärk – toetada kasusaajatest osalisriikide valitsusi ja keemiatööstuse liitusid teadlikkuse suurendamisel julgeolekust keemiasektoris ja selle parandamisel, kehtestades parimad tavad;
                           
                        
                              —
                           
                           
                              2. eesmärk – suurendada julgeolekut keemiasektoris protsessis osalevates kasusaajatest osalisriikides, soodustades kõigi sidusrühmade, muu hulgas riiklike asutuste, keemiatööstuse, keemiatööstuse liitude, teadusringkonna ja valitsusväliste organisatsioonide vahelist koostööd;
                           
                        
                              —
                           
                           
                              3. eesmärk – hoida osalisriike täielikult kursis uute arengutega keemiasektori julgeoleku ja keemilise töötlemise ohutuse alaste parimate tavade vallas.
                           
                        
            
         Tulemused:
      
      
                  —
               
               
                  piirkondlike seminaride tulemused:
                  
                              —
                           
                           
                              1. tulemus – osalisriigid on teadlikud, kui tähtis on esitada õigeaegselt ja täielikult kaitse-eesmärkidega seotud riiklikke programme käsitlevad deklaratsioonid;
                           
                        
                              —
                           
                           
                              2. tulemus – osalisriikide olukord on soodsam selleks, et pakkuda abi OPCWle abitaotlustele vastamisel;
                           
                        
                              —
                           
                           
                              3. tulemus – suurenevad arengu- või üleminekujärgus majandusega osalisriikide teadmised vajadusest edendada koostööd seoses keemiarelvadega seotud hädaolukordadega rünnaku korral;
                           
                        
            
                  —
               
               
                  siseharjutuste ja harjutustemooduli tulemused:
                  
                              —
                           
                           
                              1. tulemus – töötatakse välja moodul kirjalike siseharjutuste ettevalmistamiseks ja läbiviimiseks, mis on paindlik ja mida saab kohandada vastavalt erinevate osalisriikide erinevatele oludele;
                           
                        
                              —
                           
                           
                              2. tulemus – siseharjutuse korraldanud osalisriigid suudavad kindlaks teha suurenenud valmisoleku ennetada keemiarelvi kasutades toimepandavaid terrorirünnakuid ja nendele reageerida;
                           
                        
                              —
                           
                           
                              3. tulemus – paraneb siseharjutuses osalenud osalisriikide valmisolek ennetada keemiarelvi kasutades toimepandavaid terrorirünnakuid ja nendele reageerida;
                           
                        
                              —
                           
                           
                              4. tulemus – paranevad osalevate organisatsioonide teadmised sellest, millistes valdkondades saab parem kooskõlastamine vähendada puudujääke ja kus saab teha uusi algatusi;
                           
                        
            
                  —
               
               
                  OPCW kui keemiatehaste julgeoleku suurendamise platvormi tulemused:
                  
                              —
                           
                           
                              1. tulemus – suureneb kasusaajate teadlikkus nõuetest ja parimatest tavadest keemiasektori julgeoleku valdkonnas;
                           
                        
                              —
                           
                           
                              2. tulemus – kasusaajatest osalisriikide, nende tööstusliitude ja muude sidusrühmade hulgas levitatakse keemiasektori julgeoleku alaseid parimaid tavasid;
                           
                        
                              —
                           
                           
                              3. tulemus – koostatakse kontseptsioonidokument võimalikeks järelmeetmeteks, mis hõlmavad riiklikke asutusi, teadlasi, laborite juhatajaid ja keemiatööstust, parimate tavade kohta keemiasektori julgeoleku valdkonnas koos koolitusmaterjalide toetusega;
                           
                        
                              —
                           
                           
                              4. tulemus – avaldatakse keemiasektori julgeolekut käsitlevad väljaanded riiklike asutuste, keemiatööstuse ja laborite juhatajate jaoks, ning keemiasektori julgeoleku ja keemilise protsessi ohutuse alaseid parimaid tavasid käsitlevad väljaanded.
                           
                        
            
         Tegevused:
      
      
                   
               
               
                  Piirkondlik seminar – CWC X artikkel ning piirkondliku koostöö küsimused abi andmise ja hädaolukordadele reageerimise vallas: piirkondlike seminaride eesmärk on edendada arutelu ja analüüsi mitmel abi ja kaitsega seotud teemal, keskendudes eelkõige valdkondadele nagu osalisriikide CWC X artiklist tulenevad õigused ja kohustused, kaitseprogramme käsitlevate deklaratsioonide esitamine, osalisriikide antava abi tähtsus, CWC X artikli nõrkade külgede ja probleemide analüüs ning ülevaade abi- ja kaitsetegevusest piirkonnas. Osalisriigid teevad ettekandeid, et jagada saadud kogemusi ja õppetunde. Aasia, Ladina-Ameerika ja Kariibi mere piirkonnas peetakse kaks lühikest piirkondlikku seminari ning need korraldab abi ja kaitse haru.
               
            
                   
               
               
                  Kirjalikud siseharjutused ja harjutustemoodul: selle tegevuse eesmärk on arendada osalisriikide suutlikkust keemiarelvi kasutades toimepandavaid terrorirünnakuid ennetada, nendeks valmis olla ja nendele reageerida. Harjutuse põhistsenaariumiks on mürkkemikaalide kasutamist hõlmav rünnak keemiatehasele, keemiaseadmele, transpordivahendile. Kirjaliku siseharjutuse käigus kasutatava stsenaariumi üksikelemendid kohandatakse vastavalt kirjalikku siseharjutust läbiviiva vajadustele. Selle käigus tehakse kokkuvõte riiklikest kohustustest ja vaadatakse läbi olemasolevad menetlused ning enne kirjaliku siseharjutuse läbiviimist koos piirkondlike ja rahvusvaheliste osalejatega toimub valitud harjutustehases/-seadmes praktiline ja teoreetiline harjutus. Harjutuse käigus uuritakse valitsustevahelist otsuste tegemist, teabe vahetamist ja abi osutamist asjaomaste riigisiseste ja rahvusvaheliste organisatsioonide vahel. Kahes erinevas piirkonnas viiakse läbi kaks kirjalikku siseharjutust. Samuti töötatakse välja üksikasjalik õppeprogramm mürkkemikaale kasutades toimuvat rünnakut kätkevate kirjalike siseharjutuste ettevalmistamiseks ja läbiviimiseks, kus osalevad riiklikud ja piirkondlikud ja rahvusvahelised üksused. Tegevust korraldab ja kooskõlastab eriprojektide talitus.
               
            
                   
               
               
                  OPCW kui keemiatehaste julgeoleku suurendamise platvorm: tegevuse esimeses etapis analüüsitakse OPWC võimalikke rolle ja funktsioone ja selle sünergiat huvitatud osapooltega keemiasektori julgeoleku valdkonnas. Peetakse üritus, kus arutatakse ja levitatakse keemilise protsessi ohutuse keemiasektori julgeoleku vallas rakendatavaid parimaid tavasid.
                  Selle ürituse eesmärk on soodustada arutelu ja analüüsida keemiarajatiste julgeoleku tõhustamisega seotud praktilisi küsimusi ja kogemusi. Kasusaajatele tehakse kättesaadavaks teiste rahvusvaheliste partnerite kogemused keemiasektori julgeoleku edendamise vallas ning üldiselt aidatakse riikidel parandada oma suutlikkust ennetada massihävitusrelvade ja seotud materjalidega seotud ohtusid ja valmisolekut nendeks ohtudeks. Sellel üritusel tehakse samuti kindlaks võimalused ja vajadused järelmeetmete võtmiseks, et edendada keemiasektori julgeoleku tõhustamise protsessi, ning OPWC väljaarendamiseks selleteemaliseks teabevahetusplatvormiks.
                  Projekti tulemuseks on mitu praktilist ettepanekut selle kohta, kuidas arendada edasi OPWCd kui koostöö ja kooskõlastamise platvormi keemiasektori julgeoleku valdkonnas. Tegevust korraldab ja kooskõlastab eriprojektide talitus.
               
            
         VI projekt:   Aafrika programm
      
      
         Üldeesmärk:
      
      Parandada Aafrika liikmesriikide suutlikkust CWCst tulenevate kohustuste täitmisel.
      
         Eesmärgid:
      
      
                   
               
               
                  1. eesmärk - Aafrika osalisriigid teevad edusamme, et:
                  
                              —
                           
                           
                              täita CWC VII artiklist tulenevad riigisisesed rakendusnõuded;
                           
                        
                              —
                           
                           
                              järgida CWC VI artiklist tulenevaid nõudeid deklaratsioonide ja inspektsioonide deklaratsioonide osas;
                           
                        
            
                   
               
               
                  2. eesmärk
                  
                              —
                           
                           
                              tõhustada arengu- või üleminekujärgus majandusega Aafrika riikide riiklikult rahastatavate laborite suutlikkust rakendada CWCd keemiatööstuse rahuotstarbelise kasutamise vallas;
                           
                        
                              —
                           
                           
                              tõhustada keemilise töötlemise ohutuse korraldamise alaste lähenemisviiside rakendamist väikestes ja keskmise suurusega keemiatööstusettevõtetes arengu- või üleminekujärgus majandusega Aafrika riikides;
                           
                        
            
                   
               
               
                  3. eesmärk
                  
                              —
                           
                           
                              suurendada Aafrika osalisriikide teadlikkust sellest, kui tähtis on esitada õigeaegselt ja täielikult kaitse-eesmärkidega seotud riiklikke programme käsitlevad deklaratsioonid;
                           
                        
                              —
                           
                           
                              suurendada Aafrika osalisriikide panust OPCW valmisolekusse reageerida abitaotlustele;
                           
                        
                              —
                           
                           
                              julgustada Aafrika osalisriike edendama piirkondlike võrgustike loomist piirkondades või alapiirkondades, et parandada oma koordineeritud reageerimist keemiarelvadega seotud hädaolukorras;
                           
                        
                              —
                           
                           
                              julgustada Aafrika osalisriike looma allpiirkondade vahelise kemikaalidega seotud hädaolukordadele reageerimise alase kooskõlastus- ja koostöömehhanismi.
                           
                        
            
         Tulemused:
      
      
                  —
               
               
                  1. tulemus
                  suureneb Aafrika osalisriikide riiklike asutuste suutlikkus koostada siseriiklikke rakendusakte ja nad on võimelised esitama õigusakte vastuvõtmiseks;
                  
                              —
                           
                           
                              Suureneb Aafrika osalisriikide tolliametnike suutlikkus tuvastada CWC seisukohalt asjakohaseid kemikaale ning esitada riiklikele asutustele täpseid andmeid loetletud kemikaalide edasitoimetamiste kohta;
                           
                        
            
                  —
               
               
                  2. tulemus
                  
                              —
                           
                           
                              suureneb Aafrika osalisriikide riiklikult rahastatavate laborite tehnilise pädevuse tase, et analüüsida kemikaale, mis on seotud CWC riigisisese rakendamisega, ja keemiatööstuse rahuotstarbelises kasutamises, kasutades kaasaegseid analüüsimeetodeid, eelkõige GC ja GC/MS;
                           
                        
                              —
                           
                           
                              suureneb väikeste ja keskmise suurusega ettevõtete töötajate, tööstusharu liitude ja riiklike asutuste / Aafrika osalisriikide valitsusasutuste esindajate pädevus ja paranevad nende teadmised keemilise protsessi ohutuse korraldamise tavade vallas;
                           
                        
            
                  —
               
               
                  3. tulemus
                  
                              —
                           
                           
                              Aafrika osalisriigid on teadlikud, kui tähtis on esitada õigeaegselt ja täielikult kaitseeesmärkidega seotud riiklike programme käsitlevad deklaratsioonid;
                           
                        
                              —
                           
                           
                              Aafrika osalisriikide olukord on soodsam selleks, et pakkuda OPCWle abi abitaotlustele vastamisel;
                           
                        
                              —
                           
                           
                              suurenevad arengu- või üleminekujärgus majandusega Aafrika osalisriikide teadmised vajadusest edendada koostööd seoses keemiarelvadega seotud hädaolukordadega rünnaku korral;
                           
                        
                              —
                           
                           
                              moodustatakse Aafrika osalisriikidest pärit instruktorite rühm, mis saab toetada kemikaalidega seotud hädaolukordadele reageerimise plaani koostamist, pakkudes koolitust esimestele reageerijatele.
                           
                        
            
         Tegevused:
      
      
                   
               
               
                  Kahepoolsed tehnilise abi alased visiidid: Aafrika osalisriike toetatakse tehnilise abi alaste visiitide kaudu, mis korraldatakse juhtumipõhiselt ning mille läbiviimise eesmärgiks on osutada keskendatud abi, et aidata täita Aafrika osalisriikide esitatud taotluste nõudeid.
                  Selline toetus hõlmab oma laadilt ka tundlikustavaid ja teavitavaid tegevusi riigisiseste teadlikkuse parandamise seminaride, spetsialiseeritud koolituste, riigisiseste rakendusaktide koostamiseks abi andmise ja muude sellega seotud meetmete ning CWC VI artikli tööstusega seotud teemade kaudu. Sõltuvalt visiitide eesmärgist hõlmavad need kooskõlastatud tööd, milles osalevad vajadusel tehnilise sekretariaadi rakendamise toetamise üksus, õigusnõuniku büroo, avalduste büroo ja tööstuse kontrollimise üksus.
               
            
                   
               
               
                  
                     Tolliametnike koolitamine CWC i ülevõtmise korra tehniliste aspektide vallas: tolliametnikke on toetatud ühismeetme 2005/913/ÜVJP, ühismeetme 2007/185/ÜVJP ja otsuse 2009/569/ÜVJP kohaselt. Saadud kogemuste alusel korraldatakse tolliametnikele suunatud teavitustegevus koolituste kujul, et parandada loetletud kemikaalide importi ja eksporti käsitlevate andmete kogumist ja esitamist riiklikele asutustele. Aafrika osalisriikides korraldatavad allpiirkondlikud kursused pakuvad praktilisi demonstratsioone ja õppusi. Need kursused viib läbi rakendamise toetamise üksus, kellele pakub tehnilist oskusteavet avalduste büroo.
               
            
                   
               
               
                  Teavitustegevus tööstuses – CWC ja keemilise protsessi ohutuse seminar: see seminar kestab kaks ja pool päeva. Sellel käsitletakse muu hulgas ohutust ja julgeolekut keemiatööstuses, kemikaalide haldamise strateegiaid, keemilise töötlemise ohutuse korraldamist, tööstuse parimaid tavasid ja põhimõtte „Responsible Care®” rakendamist. Avaüritusel esitatakse samuti CWC ja rahvusvaheliste koostööprogrammide ülevaade. Tagatakse tõlge prantsuse keelde.
               
            
                   
               
               
                  Analüütiliste oskuste arendamise kursus: kursus toimub kahe nädala vältel, mille jooksul Aafrika osalisriikide osalejad saavad teoreetilist koolitust ja praktilisi kogemusi GC ja GC/MS vallas. Käsitletakse järgmiseid elemente: riistvara; süsteemi valideerimine ja optimeerimine; vigade kõrvaldamine; keskkonnaproovide ettevalmistamine ja konventsiooniga soetud kemikaalide proovide GC/GC-MS analüüs. Osalejad saavad samuti intensiivset praktilist koolitust erinevate proovi maatriksite ettevalmistamise kohta, et neid saaks seejärel analüüsida elemente tuvastava detektoritega varustatud gaaskromatograafi abil ning gaaskromatograafi/massispektromeetri abil elektronlöök-ionisatsiooni ja keemilise ionisatsiooni teel.
                  Lõpuks tutvustatakse osalejatele erinevaid ekstraktsiooni, puhastamise ja derivatisatsiooni protseduure.
                  Kursus viiakse läbi maineka asutuse VERIFINi toel, kes on valitud läbipaistva menetluse teel, kellega OPCW on sõlminud viieaastase lepingu. Kursus viiakse läbi inglise keeles.
               
            
                   
               
               
                  Piirkondlik seminar – CWC X artikkel ning piirkondliku koostöö küsimused abi andmise ja hädaolukordadele reageerimise vallas: Aafrika osalisriikidele suunatud piirkondlike seminaride eesmärk on edendada arutelu ja analüüsi mitmel abi ja kaitsega seotud teemal, keskendudes eelkõige valdkondadele nagu osalisriikide CWC X artiklist tulenevad õigused ja kohustused, kaitseprogramme käsitlevate deklaratsioonide esitamine, osalisriikide antava abi tähtsus, CWC X artikli nõrkade külgede ja probleemide analüüs ning ülevaade abi- ja kaitsetegevusest piirkonnas. Osalisriigid teevad ettekandeid, et jagada saadud kogemusi ja õppetunde. Ürituse korraldab abi ja kaitse haru.
               
            
                   
               
               
                  Piirkondlik pikaajalise suutlikkuse arendamise projekt abi ja kaitse vallas: selle tegevuse peamine eesmärk on arendada riiklikke/piirkondlikke keemiarelva vastaseid hädaolukordadele reageerimise süsteeme, koolitada esimeste reageerijate instruktoreid ja selles valdkonnas tegutsevaid spetsialiste ning aidata neil kindlaks moodustada oma riiklik/piirkondlik reageerimisüksus.
                  See reageerimisüksus on piirkondliku võrgustiku osa, mis saab reageerida hädaolukorras. Viiakse ellu üks pikaajaline suutlikkuse suurendamise projekt Lõuna- või Kesk-Aafrika allpiirkondades asuvate Aafrika osalisriikide jaoks (Kesk-Aafrika puhul prantsuse keeles, Lõuna-Aafrika puhul inglise keeles).